钦定古今图书集成/方舆汇编/职方典/第1259卷 > 常德府驿递考 府志
## 钦定古今图书集成/方舆汇编/职方典/第1259卷 > 常德府驿递考 府志

武陵县

府河水马驿　原止名水驿，后归并，故名水马驿。县东南一里大江岸。明洪武四年，知县张子源建正厅三间，仪门三间、大门三间，厢房六间。成化八年，知县徐必敩于厅后建水亭三间。成化九年，知府杨瑄迁旧亭于西北，鼎建正厅五间，扁曰“皇华。” 后为“退居” ，翼以寝室。弘治九年，知县应能增修。嘉靖八年，奉例将和“丰马驿” 归并。

乃改本驿为“水马驿” ，甚为省费。但地濒大江，居杂商市，无刍牧馀地，今馆舍尽废。

和丰马驿　在县北二里。洪武四年，知县张子源建。嘉靖八年裁革。

大龙马驿　在县北六十里。旧在蹇家坪。洪武十五年，马夫文祖等告以“风水不便” ，遂迁今处。嘉靖八年，知府方士重修。

总铺　在府前

毛公铺　　　，马步铺　　　，杜木铺。

白沙铺　在东路，四铺达龙阳县。

佛子铺　南湖铺　，在西路，二铺达桃源县。石桥铺　　　，清泉铺　　　，阳山铺。

韩僧铺　　　，折桥铺　　　，大龙铺。

马鞍铺　　　、柿子铺　，在北路八铺，达澧州桃源县。

桃水马驿　在县西南二里。明洪武十四年建，今修。

渌萝水驿　在县南半里。嘉靖七年，并于桃源驿。

郑家马驿　在县西南七十里。洪武四年建，今重修。

新店马驿　在县西南一百三十里。按桃源郑家、新店初制，原设三驿，后归并烟庄，每站程途百有馀里，人马疲于奔命。康熙二年，巡抚周召南题请复兴旧制，每驿相去六十里。郑新重整，招集居民，接应稍便。但可虞者，每驿人户寡小，驿递往来不绝。宜思永久之计，使驿不困乃可耳。

高都水驿　在县西一百二十里。旧在县南三十里乌水村故乡驿，明洪武二年改此，更今名。总铺　在县前。

古师铺　　　，延泉铺　　　，邹溪铺。

高吾铺　　　，吕真铺　，在东路，五铺达本府渌萝铺　　　、白马铺　　　，桃川铺。

乌头铺　　　、唐林铺　　　、沉溪铺。

竹瓦铺　　　，吉阳铺　　　，《燕庄铺》。

长版铺　　　、“竹老铺　　　” 、“唐地铺。”

新店铺　　　，太平铺　　　，苏坊铺。

宁乡铺　　　，杨家铺　　　，末浊铺　，在西路十八铺，达辰州府。

龙阳县

河池水马驿　在县江北。明洪武三年建，旧为水驿，嘉靖九年改为水马驿。万历三十八年，本府署印推官智几先改建西关外，其故址犹存。龙潭驿　在县南七十里，即名龙潭桥。原龙阳、益阳相隔一百三十里，驿递最远，难于应递。议于桥边添设本驿，两县各加夫五十名，马二十五疋，在驿应递往来夫马人等，庶可答应而民力不疲矣。

武口水驿　在县东北一百二十里。吴元年创建。明成化七年，知府杨宣改迁，以避水患。知县周建重修，仍筑基高四尺有馀，而水患可免。总铺　在县前。

张家铺　　　、南彊铺　，在东路，二铺达沅江县。

沧口铺　　　黄镇铺　　　宣布铺　在西路，三铺达本府。

“押东铺　　　” ，“望城铺　　　” ，“小塘铺。”

东仓铺　　　、毓德铺　　　、常仑铺。

澄清铺　　　军山铺　在南路，八铺达益阳县。

沅江县

按《县志》，邑治极僻，不设驿。其驿站红船银两，每年协济。桃、郑二驿，已全解驿道，止有县前铺、马公铺、河渡铺、白驼铺，送县下行上申公文。每铺额设铺司、铺兵、总领工食，载在全书。惟县治滨江驿路，鞍马劳苦，多从水路需应差船，民甚苦之。

皇清康熙二十三年，蒙宪给示禁止，稍稍敛辑矣。

总铺　在县前

马公铺　　　河渡铺　　　，白驼铺　，在西路，三铺，达龙阳县。